કોર્પોરેશન આડેધડ થતાં પાર્કિંગ પર રોક લગાવવાનો પ્રયાસ આદર્યો છે. જેના ભાગરૂપે શહેરના જંગી ટ્રાફિક વાળા વિસ્તારોમાં પે એન્ડ પાર્કિંગ અમલી બનાવી રહ્યું છે. બીજી તરફ પે એન્ડ પાર્કિંગ જ્યાં જ્યાં બનાવાઈ રહ્યું છે ત્યાં કેટલાંક સ્થળોએ રોડ સાંકડા થઈ ગયા છે. તેનું શ્રેષ્ઠ ઉદાહરણ શિવરંજનીથી નહેરુનગર રોડ પર પાર્કિંગ એક લેનમાં વ્યવસ્થિત રીતે થાય તો આ પ્રયોગ પણ સારો છે. પણ હવે સ્થિતિ એવી સર્જાઈ છે કે, ફોર વ્હીલર લઈને આવતા લોકો પાર્કિંગ લેનમાં કાર પાર્ક કરવાના બદલે રોડ પર કરી દે છે જેના કારણે એક જ કાર જઈ શકે તેટલો રસ્તો અન્ય વાહનચાલકો માટે રહે છે. આવી સ્થિતિમાં અકસ્માતનો ભય પણ રહે છે અને ટ્રાફિકની સ્થિતિ જે પહેલાં થતી હતી તેના કરતાં વધુ ચક્કાજામ થઈ જાય છે.